****

**ประกาศองค์การบริหารส่วนตำบลสีชมพู**

**เรื่อง มาตรการป้องกัน และแก้ไขปัญหา หมอกควัน ฝุ่นละอองขนาดเล็ก (PM 2.5)**

**ขององค์การบริหารส่วนตำบลสีชมพู ประจำปีงบประมาณ พ.ศ. 2566**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

                   ด้วยองค์การบริหารส่วนตำบลสีชมพู เนื่องจากสถานการณ์ฝุ่นละอองขนาดเล็ก (PM 2.5) ส่งผลกระทบต่อสุขภาพของประชาชน โดยมีสาเหตุส่วนหนึ่งจากการเผาตอซังข้าว และพืชไร่ต่าง ๆ ทำให้ฝุ่นละอองกระจายตัวในระดับต่ำ เกิดการสะสมในชั้นบรรยากาศเพิ่มสูงขึ้นและส่งผลกระทบต่อความเป็นอยู่และสุขภาพของประชาชน โดยเฉพาะผู้มีความต้านทานต่ำ และผู้ป่วยโรคทางเดินหายใจ เกิดความลำบากเดือดร้อนรำคาญแก่ประชาชน ดังนั้นเพื่อการอยู่รวมกันอย่างมีความสุขและลดปัจจัยสาเหตุที่ก่อให้เกิดฝุ่นละอองขนาดเล็ก(PM 2.5) ในพื้นที่องค์การบริหารส่วนตำบลวัดเพลง จึงกำหนดมาตรการ ดังนี้

1. ห้ามเผาในพื้นที่โล่ง และพื้นที่การเกษตร ในเขตพื้นที่ความรับผิดชอบ

2. ให้ประชาชนงดการกระทำใด ๆ อันเป็นเหตุให้เกิดควัน กลิ่น แสง สี ฝุ่นละออง เขม่าเถ้า หากมีการฝ่าฝืนจะถูกดำเนินคดี ตามพระราชบัญญัติการสาธารณสุข พ.ศ. 2535 ซึ่งแก้ไขเพิ่มเติม (ฉบับที่ 3) พ.ศ. 2560 ได้แก่

3. การเผาเศษวัสดุในครัวเรือน เศษวัชพืชในที่รกร้าง การเผาหญ้าในเขตไหล่ทางสาธารณะ

4. งดการเผา ในพื้นที่การเกษตรโดยเด็ดขาด ให้เปลี่ยนวิธีการกำจัดวัชพืชและผลผลิตทางการเกษตรกรรมเป็นการทำปุ๋ยหมัก หรือจุลินทรีย์ที่มีประสิทธิภาพในการเร่งการย่อยสลาย

5. ให้หน่วยงาน องค์กร ปฏิบัติเป็นตัวอย่างที่ดีในการงด การเผาทุกชนิดในเขตพื้นที่ความรับผิดชอบ

6. ให้หน่วยงานที่เกี่ยวข้อง ประชาสัมพันธ์ และบังคับใช้กฎหมายอย่างเคร่งครัด ต่อผู้ฝ่าฝืนประกาศฉบับนี้

7. องค์การบริหารส่วนตำบลสีชมพู เฝ้าระวังป้องกันการเผาในเขตพื้นที่ที่รับผิดชอบ และดำเนินการในส่วนที่เกี่ยวข้องตามหน้าที่

จึงประกาศให้ทราบโดยทั่วกัน

                   ประกาศ ณ วันที่   25  มีนาคม พ.ศ. 2566

(นายเศรษฐสิริ คำคนซื่อนิธิศ)

 นายกองค์การบริหารส่วนตำบลสีชมพู